Slovenská národná futbalová liga

Slovenská národná futbalová liga bola v rokoch 1969 až 1993 najvyššia futbalová súťaž na území Slovenska. Bola založená v roku 1969 v súvislosti s federálnym usporiadaním Česko-Slovenska, kedy bol zavedený nový systém futbalových súťaží. Zanikla rozpadom Česko-Slovenska v roku 1993.

 Historické názvy 
 1969 – 3. liga skupina "C"
 1974 – Slovenská národná futbalová liga
 1981 – 1. slovenská národná futbalová liga

 Systémy jednotlivých ročníkov 
1969/70 – 1973/74
Súťaž sa hrala ako C skupina 3. ligy za účasti 14 družstiev. Víťaz postupoval do celoštátnej 2. ligy, posledné družstvá vypadávali do dvoch skupín divízie.

1974/75 – 1975/76
Súťaž sa hrala ako Slovenská národná futbalová liga za účasti 14 družstiev. Víťaz postupoval do celoštátnej 2. ligy, posledné družstvá vypadávali do dvoch skupín divízie.

1976/77
Súťaž sa hrala ako Slovenská národná futbalová liga za účasti 16 družstiev. Pretože sa rušila 2. liga, víťaz nepostupoval a zo súťaže vypadlo do dvoch skupín divízie až 9 družstiev.

1977/78
Súťaž sa hrala ako Slovenská národná futbalová liga za účasti 16 družstiev. Víťaz hral baráž o postup do 1. ligy s víťazom Českej národnej futbalovej ligy, posledné družstvá vypadávali do dvoch skupín divízie.

1978/79 – 1980/81
Súťaž sa hrala ako Slovenská národná futbalová liga za účasti 16 družstiev. Víťaz postupoval do 1. ligy, posledné družstvá vypadávali do troch skupín divízie.

1981/82 – 1991/92
Súťaž sa hrala ako 1. slovenská národná futbalová liga za účasti 16 družstiev. Víťaz postupoval do 1. ligy, posledné družstvá vypadávali do dvoch skupín 2. slovenskej národnej futbalovej ligy.

1992/93
Súťaž sa hrala ako posledný ročník 1. slovenskej národnej futbalovej ligy za účasti 16 družstiev. Prvých 6 družstiev postupovalo do 1. slovenskej ligy, zvyšné boli zaradené do 2. slovenskej ligy.

 Prehľad víťazov 
 1969/70 – ZVL Považská Bystrica
 1970/71 – Strojárne Martin
 1971/72 – Baník Prievidza
 1972/73 – ZVL Kysucké Nové Mesto
 1973/74 – VSŽ Košice
 1974/75 – Zemplín Vihorlat Michalovce
 1975/76 – ČH Bratislava
 1976/77 – Chemlon Humenné
 1977/78 – VSS Košice
 1978/79 – Plastika Nitra
 1979/80 – Tatran Prešov
 1980/81 – ZŤS Petržalka
 1981/82 – ZVL Žilina
 1982/83 – Dukla Banská Bystrica
 1983/84 – ZŤS Petržalka
 1984/85 – DAC Poľnohospodár Dunajská Streda
 1985/86 – Plastika Nitra
 1986/87 – Internacionál Slovnaft ZŤS Bratislava-Petržalka
 1987/88 – Slovan CHZJD Bratislava
 1988/89 – ZVL Považská Bystrica
 1989/90 – Tatran Agro Prešov
 1990/91 – Spartak Trnava ZŤS
 1991/92 – FC Nitra
 1992/93 – 1. FC Košice
 Najlepší strelci 

SezónaNajúspešnejší strelecKlubPočet gólov<center>1970<center>Marián Vodecký Železiarne Podbrezová a Strojár Detva 17 gólov<center>1971<center> Ľubomír Gaštan Strojár Detva 17 gólov<center>1972<center>Jaroslav Remža Baník Handlová 21 gólov<center>1973<center>Karol Kráľ Zemplín Vihorlat Michalovce 15 gólovAnton Maňkoš VSŽ Košice 15 gólov<center>1974<center>Jozef Mužík PPS Detva 18 gólov<center>1975<center>Jozef Šálka PPS Detva 12 gólov<center>1976<center>Jozef Pukalovič ČH Bratislava 14 gólov<center>1977<center>Štefan Hodoško ZVL Kysucké Nové Mesto 15 gólov<center>1978<center>Jaroslav Ťažký Plastika Nitra 17 gólov<center>1979<center>Štefan Tománek ZVL Žilina 15 gólov<center>1980<center>Luboš Anina Strojárne Martin 14 gólov<center>1981<center>Stanislav Griga ZVL Žilina 25 gólov<center>1982<center>Ivan Šimček ZVL Žilina 16 gólov<center>1983<center>Milan Nemec Dukla Banská Bystrica 22 gólov<center>1984<center>Ladislav Tóth DAC Poľnohospodár Dunajská Streda 22 gólov<center>1985<center>Ladislav Tóth DAC Poľnohospodár Dunajská Streda 22 gólov<center>1986<center>Eduard Gajdoš Plastika Nitra 16 gólov<center>1987<center>Rastislav Fiantok ZVL Považská Bystrica 14 gólov<center>1988<center>Miloš Lejtrich ZVL Považská Bystrica 18 gólovVladimír Vankovič Zemplín Vihorlat Michalovce 18 gólov<center>1989<center>Peter Bárka ZVL Žilina 15 gólov<center>1990<center>Pavol Vytykač Tatran Agro Prešov 22 gólov<center>1991<center>Jaroslav Šebík ŠK Žilina 23 gólov<center>1992<center>Igor Klejch FC Nitra 21 gólov<center>1993<center>Viktor Pobehajev 1. FC Košice 16 gólov

 Literatúra 
 Jindřich Horák, Lubomír Král: Encyklopedie našeho fotbalu
 Futbalové ročenky vydavateľstva Šport
 týždenník TIP